北白川宮智成親王

北白川宮智成親王係北白川宮第一代當主，邦家親王第十三個仔。乳名泰宮。

經歷 
智成親王1856年響京都府出世，係邦家親王第十三個仔，阿媽係妾侍堀內信子。

1860年，佢做咗孝明天皇契仔，之後跟隨二哥、聖護院門跡雄仁法親王。1866年，智成正式親王宣下，同月入聖護院做和尚，改名叫信仁入道親王。

1868年正值明治維新，佢畀人命令返嚟皇室，改返原來個名智成，尊稱照高院宮智成親王。同年，二哥嘉言死咗，於是佢就繼承聖護院宮。1869年佢升為三品，1870年以聖護院宮同聖護院個名重疊為由，將聖護院宮改名叫北白川宮。1872年，智成病死，終年十七歲，死後跟據佢嘅遺言，將北白川宮傳咗畀九哥能久親王。

屋企 
老豆邦家親王 - 阿媽堀內信子

兄弟：大佬晃親王 - 二哥嘉言親王 - 三哥讓仁親王 - 四哥朝彥親王 - 五哥夭折 - 六哥貞教親王 - 七哥夭折 - 八哥彰仁親王 - 九哥能久親王 - 十哥夭折 - 十一哥夭折 - 十二哥博經親王 - 十三智成親王 - 長細佬貞愛親王 - 二細佬清棲家教 - 三細佬載仁親王 - 四細佬依仁親王

江戶時代日本皇室成員